**Winfried Schäfer** (s. 10. tammikuuta 1950) on saksalainen jalkapallovalmentaja ja entinen keskikenttäpelaaja. 

Hänet muistetaan erityisesti Karlsruhen päävalmentajana. Hän työskenteli seurassa 12 vuoden ajan 1986–1998 nostaen Karlsruhen Saksan Bundesliigan.

Ura pelaajana
-------------

Schäfer hankki jalkapallo-oppinsa TuS Mayenin juniorijoukkueessa, josta siirtyi ammattilaisuralle Borussia Mönchengladbachiin 1968. Hän edusti seuraa uransa kaksi ensimmäistä kautta ja oli mukana voittamassa Saksan mestaruutta kaudella 1969/70. Kauden jälkeen Schäfer lähti hakemaan lisää peliaikaa Kickers Offenbachista, jonka kanssa hän oli voittamassa Saksan cupia samana vuonna, sillä finaali pelattiin vasta syksyllä MM-kisojen vuoksi.

Schäfer pelasi Kickersissä viisi kautta ja siirtyi 1975 Karlsruheen, josta kahden kauden jälkeen takaisin Mönchengladbachiin. Toisella yrittämällä Gladbachissa ei tullut Saksan mestaruutta, mutta menestystä hän pääsi maistamaan UEFA Cupin voiton myötä kaudella 1978/79. Schäfer lopetti uransa Gladbachissa 35-vuotiaana 1985.

### Meriitit pelaajana

* Saksan mestaruus: 1970
* Saksan cup: 1970
* UEFA Cup: 1979
	+ Hopeaa: 1980

Ura valmentajana
----------------

Schäfer aloitti valmennusuransa 1986 Karslruhen päävalmentajana. Pestistä muodostui lopulta pitkä, 12 vuoden mittainen uurastus seurassa, jossa tuona aikana nousivat pinnalle muun muassa Oliver Kahn, Jens Nowotny ja Mehmet Scholl. Debyyttikaudella Schäfer johdatti KSC:n 2. Bundesliigan kakkoseksi ja seura nousi pääsarjaan, jossa se pelasi koko Schäferin kauden ajan sijoittuen parhaimmillaan kuudeksi kolmena kautena. Seura menestyi Schäferin johdolla myös eurokentillä esiintyen UEFA Cupin välierissä kaudella 1993/94 sekä kahdesti neljännesvälierissä. Kaudella 1995/96 seura oli myös Saksan cupin loppuottelussa.

Heinäkuussa 1998 Schäfer siirtyi VfB Stuttgartin päävalmentajaksi. Edelliskaudella Bundesliigassa neljänneksi sijoittunut seura lähti kauteen kovin odotuksin, mutta menestys oli syyskaudella kehnoa ja joulukuussa Schäfer sai potkut. Potkujensa jälkeen Schäfer oli puolisen vuotta sivussa valmennustehtävistä ja palasi kaudeksi 1999/2000 kentän laidalle Tennis Borussia Berlinin päävalmentajaksi. Pesti jäi yhteen kauteen Regionalligassa.

Marraskuussa 2001 Schäfer siirtyi Kamerunin jalkapallomaajoukkueen peräsimeen. Menestystä tuli tammikuussa 2002, kun Kamerun juhli Afrikan mestaruutta. MM-kisoissa 2002 Kamerun pelasi vaisusti ja putosi jo lohkovaiheessa. Schäfer sai kuitenkin jatkaa tehtävissään ja johdatti Kamerunin Afrikan mestaruuskisojen neljännesvälieriin 2004. Lopulta pesti päättyi marraskuussa 2004 potkuihin Kamerunin hävittyä maaottelussa Saksalle 0–3.

Maaliskuussa 2005 Schäferin ura jatkui Arabiemiraateissa Al Ahlin päävalmentajana. Hänen johdatti seuran Arabiemiraattien mestariksi 2006 ensi kertaa 26 vuoteen. Helmikuussa 2007 Schäfer sai potkut seurasta. Ura jatkui Arabiemiraateissa joulukuussa 2007, kun hänestä tuli Al Ainin päävalmentaja. Menestystä tuli jälleen ja 2009 seura juhli Emirates Cupin, President's cupin ja UAE Super Cupin mestaruutta. Menestys poiki Schäferille jatkosopimuksen seuran kanssa vuoteen 2010. Kehno menestys syksyllä 2009 johti kuitenkin potkuihin joulukuussa.

Kesäkuussa 2010 Schäfer siirtyi azerbaidžanilaisseura FK Bakun päävalmentajaksi kaksivuotisella sopimuksella. Schäfer sai kuitenkin potkut tehtävistään jo tammikuussa 2011.

Kesäkuussa 2011 Schäferistä tuli kolmivuotisella sopimuksella Thaimaan maajoukkueen päävalmentaja. Schäfer valmensi Thaimaata kaksi vuotta ja kehitti tehtävässään maan valmennus- ja junioritoimintaa. Kesäkuussa 2013 liitto ja Schäfer purkivat sopimuksensa. Saksalaisvalmentaja siirtyi tämän jälkeen Muangthong Unitedin päävalmentajaksi. Sopimus purkautui kuitenkin jo heinäkuun puolivälissä, kun Schäferistä tuli Jamaikan maajoukkueen päävalmentaja. Schäfer luotsasi Jamaikan Caribbean Cupin 2014 voittoon. Copa Américassa Jamaika jäi alkulohkonsa viimeiseksi, mutta hävisi ottelunsa Uruguaylle, Paraguaylle ja Argentiinalle vain niukasti 1–0. Samana vuonna Schäfer luotsasi Jamaikain alkulohkonsa voittoon Gold Cupissa. Välierissä Jamaika yllätti Yhdysvallat 2–1 ja eteni loppuotteluun ensimmäistä kertaa maan historiassa. Finaalissa Jamaika taipui kuitenkin Meksikolle 1–3.

Jamaikan jalkapalloliitto hyllytti Schäferin tehtävistään syyskuussa 2016, kun saksalaisvalmentaja kieltäytyi MM-karsintaottelun jälkeen haastattelusta ja hänen epäiltiin katkaisseen myös manageri Roy Simpsonin haastattelun.

Lokakuussa 2017 Schäfer allekirjoitti kauden loppuun ulottuvan sopimuksen iranilaisen Esteghlalin kanssa. Schäfer luotsasi seuran Iranin cupin mestariksi kaudella 2017/18 ja jatkoi valmentajana myös seuraavalla kaudella. Tulokset eivät kuitenkaan tyydyttäneet seurajohtoa ja Schäfer sai potkut kaksi kierrosta ennen Iranin sarjakauden päättymistä huhtikuussa 2019.
Heinäkuussa 2019 Schäferistä tuli Baniyasin päävalmentaja. Hän jätti seuran sopimuksensa päätyttyä kauden 2019/2020 jälkeen.

Tammikuussa 2021 Schäferistä tuli qatarilaisen Al-Khorin päävalmentaja. Hän pelasti seuran putoamiselta liigasta. Pesti päättyi lopulta potkuihin marraskuussa 2021.

### Meriitit valmentajana

* Saksan cup
	+ Hopeaa: 1996
* 2. Bundesliiga
	+ Hopeaa: 1987
* Afrikan mestaruus: 2002
	+ Puolivälierät: 2004
* MM-1.kierros: 2002
* Arabiemiirikuntien mestaruus: 2006
* Emirates Cup: 2009
* President's Cup: 2009
* UAE Supercup: 2009
* Caribbean Cup: 2014
* CONCACAF Gold Cup
	+ Hopeaa: 2015
* Iranin cup: 2018

Politiikka
----------

Ettlingenissä vuosikymmeniä asunut Schäfer on ollut mukana myös paikallispolitiikassa ja ollut ehdokkaana *Für Ettlingen* -ryhmittymän listoilla vuonna 2004.

Lähteet
-------

1. ↑  Schäfer bleibt bis 2004
2. ↑  Schäfer gewinnt Supercup mit Al Ain
3. ↑  Schäfer bleibt ein weiteres Jahrb bei Al Ain[vanhentunut linkki]
4. ↑  AL Ain trennt sich von Schäfer
5. ↑  Winfried Schäfer wird Trainer in Aserbaidschan
6. ↑  Schäfer verlässt den FK Baku
7. ↑  Schäfer soll WM-Qualifikation schaffen
8. ↑  Winfried Schäfer kehrt Thailand den Rücken
9. ↑  Schäfer will mit Jamaika zur WM
10. ↑  Caribbean Cup victory vindication for slipping Reggae Boyz (Arkistoitu – Internet Archive)
11. ↑  Jamaica Set Stage for Future Success with Strong Showing at Gold Cup
12. ↑  Reggae Boyz head coach Winfried Schafer removed from duty
13. ↑  قرارداد وینفرد شفر با باشگاه استقلال امضا شد
14. ↑
15. ↑  Ambitious Bani Yas hire Schafer as coach
16. ↑  Bani Yas name Isaila as new coach; Sharjah to retain Anbari
17. ↑  Schaefer shares roller-coaster ride of coaching in oil-rich Middle East
18. ↑  Al-Khor entlässt Winfried "Winnie" Schäfer

Aiheesta muualla
----------------

* Kuvia tai muita tiedostoja aiheesta **Winfried Schäfer** Wikimedia Commonsissa

|  |  |  |
| --- | --- | --- |
| Edeltäjä:**Erich Ribbeck** | **Kicker Mann des Jahres**1993 | Seuraaja:**Volker Finke** |

|  |  |  |
| --- | --- | --- |
| Edeltäjä:**Lothar Buchmann** | **Karlsruher SC:n päävalmentaja**1986–1998 | Seuraaja:**Jörg Berger** |

|  |  |  |
| --- | --- | --- |
| Edeltäjä:**Joachim Löw** | **VfB Stuttgartin päävalmentaja**6–12/1998 | Seuraaja:**Rainer Adrion** |

|  |  |  |
| --- | --- | --- |
| Edeltäjä:**Robert Corfu** | **Kamerunin maajoukkueen päävalmentaja**11/2001–11/2004 | Seuraaja:**Artur Jorge** |

|  |  |  |
| --- | --- | --- |
| Edeltäjä:**Bülent Korkmaz** | **FK Bakun päävalmentaja**2010–1/2011 | Seuraaja:**Aleksandrs Starkovs** |

|  |  |  |
| --- | --- | --- |
| Edeltäjä:**Bryan Robson** | **Thaimaan maajoukkueen päävalmentaja**6/2011–6/2013 | Seuraaja:**Kiatisuk Senamuang** |

|  |  |  |
| --- | --- | --- |
| Edeltäjä:**Theodore Whitmore** | **Jamaikan maajoukkueen päävalmentaja**7/2013–9/2016 | Seuraaja:**Theodore Whitmore** |

Jalkapallon Afrikan-mestaruuden voittaneet valmentajat
*1957* Egypti Mourad Fahmy | *1959* Egypti Pál Titkos | *1962* Etiopia Slavko Milosevic | *1963* Ghana Charles Gyamfi | *1965* Ghana Charles Gyamfi | *1968* Kongon demokraattinen tasavalta Ferenc Csanad | *1970* Sudan Jiri Starost | *1972* Kongon tasavalta Amoyen Bibanzulu | *1974* Kongon demokraattinen tasavalta Blagoje Vidinic | *1976* Marokko Gheorge Mardarescu | *1978* Ghana Fred Osam Dodou | *1980* Nigeria Otto Glória | *1982* Ghana Charles Gyamfi | *1984* Kamerun Rade Ognanovic | *1986* Egypti Mike Smith | *1988* Kamerun Claude Le Roy | *1990* Algeria Abdelhamid Kermali | *1992* Norsunluurannikko Yeo Martial | *1994* Nigeria Clemens Westerhof | *1996* Etelä-Afrikka Clive Barker | *1998* Egypti Mahmoud El-Gohari | *2000* Kamerun Pierre Lechantre | *2002* Kamerun Winfried Schäfer | *2004* Tunisia Roger Lemerre | *2006* Egypti Hassan Shehata | *2008* Egypti Hassan Shehata | *2010* Egypti Hassan Shehata | *2012* Sambia Hervé Renard | *2013* Nigeria Stephen Keshi | *2015* Norsunluurannikko Hervé Renard

Kamerunin joukkue – Jalkapallon AM-kilpailut 2002
1 Boukar |
2 Tchato |
3 Womé |
4 Song |
5 Kalla |
6 Dika Dika |
7 N'Do |
8 Geremi |
9 Eto’o |
10 M’Boma |
11 N'diefi |
12 Lauren |
13 Mettomo |
14 Epalle |
15 Alnoudji |
16 Songo’o |
17 Foé |
18 Suffo |
19 Djemba‑Djemba |
20 Olembé |
21 Kome |
22 Kameni  |
Valmentaja Schäfer

Kamerunin joukkue – Maanosaliittojen cup 2003
1 Kameni |
2 Tchato |
3 Perrier-Doumbé |
4 Song |
5 Atouba |
6 Njanka |
7 M’Bami |
8 Geremi |
9 Eto’o |
10 Emana |
11 N’Diefi |
12 Kwekeu |
13 Mettomo |
14 Epalle |
15 Bahoken |
16 Mezakue |
17 Foé |
18 Idrissou |
19 Djemba-Djemba |
20 Falemi |
21 Job |
22 Ngon |
23 Eboué |
Valmentaja Schäfer

Kamerunin joukkue – Jalkapallon AM-kilpailut 2004
1 C. Kameni |
2 Perrier-Doumbé |
3 Tchato |
4 Song |
5 Atouba |
6 Njanka |
7 M’Bami |
8 Geremi |
9 Eto’o |
10 M’Boma |
11 Ndiefi |
12 Falemi |
13 Mettomo |
14 Makoun |
15 Bahoken |
16 Tignyemb |
17 M. Kameni |
18 Idrissou |
19 Djemba‑Djemba |
20 Olembé |
21 Mézague |
22 Kome |
Valmentaja Schäfer



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |